b'\n_START_ARTICLE_\nHerdighetssone\n_START_PARAGRAPH_\nEn herdighetssone er et geografisk omr\xc3\xa5de der en kategori av planter kan vokse. Dette er klimasoner der planter med en gitt hardf\xc3\xb8rhet kan klare seg over flere sesonger. Herdighetssoner blir f\xc3\xb8rst og fremst brukt i forbindelse med hagebruk, for \xc3\xa5 vurdere hvilke planter som kan trives i et visst klima. Opprinnelig kom slike klassifiseringer fra US Department of Agriculture (USDA). I dag har de fleste land definert egne herdighetssoner, og inndelingen kan v\xc3\xa6re ulik fra land til land._NEWLINE_I Norge er det definert 8 soner pluss en fjellsone. Sone 1 finner vi bare i de mildeste omr\xc3\xa5dene p\xc3\xa5 S\xc3\xb8rlandet. Ved salg av planter oppgis det en herdighetsklasse, H1\xe2\x80\x93H8, for planten. En plante i herdighetsklasse H4 kan for eksempel plantes i sone 1, 2, 3 og 4._NEWLINE_Det f\xc3\xb8rste sonesystemet for Norge kom i 1961, og har v\xc3\xa6rt revidert flere ganger seinere. Dagens soner er utarbeidet av Hageselskapet, i samarbeid med Meteorologisk institutt. Det er fra 2006 og er ganske likt det svenske. Det ble innf\xc3\xb8rt et nytt sonesystem for Storbritannia i 2012, og dette kan delvis brukes p\xc3\xa5 Norge ogs\xc3\xa5. Det amerikanske systemet blir imidlertid ganske misvisende for norske forhold fordi det i for stor grad tar utgangspunkt i kaldeste vintertemperatur. Mange amerikanske planter som t\xc3\xa5ler vintertemperaturene i Norge, kan likevel ikke dyrkes p\xc3\xa5 grunn av lav sommertemperatur, kort vekstsesong og liten solintensitet._NEWLINE_I praksis varierer klimaet ganske mye innenfor en sone, men sonekart gir likevel ei god oversikt over forutsetningene for \xc3\xa5 dyrke ulike planter.'